b"\n_START_ARTICLE_\nBanc de Val\xc3\xa8ncia\n_START_SECTION_\nIntervenci\xc3\xb3\n_START_PARAGRAPH_\nEl dia 21 de novembre de 2011 el Banc va ser intervingut pel Banc d'Espanya. En el moment de la seva intervenci\xc3\xb3 estava treballant en una ampliaci\xc3\xb3 de capital de 700 milions d'euros. El Banc, en aquells moments una filial de Bankia, va necessitar 3.000 milions d'euros injectats pel Banc d'Espanya, sent la quarta entitat de l'Estat Espanyol nacionalitzada dels dels inicis de la crisi econ\xc3\xb2mica. Aquest fet va provocar la dimissi\xc3\xb3 del vicepresident de Bankia, Jos\xc3\xa9 Luis Olivas, president del Banc Valenci\xc3\xa0 fins a l'octubre del 2011 i que anteriorment havia sigut president de la Generalitat Valenciana._NEWLINE_El dia 23 de novembre el Banc d'Espanya va enviar un requeriment al Banc valenci\xc3\xa0 on es detectava un d\xc3\xa8ficit per riscos de cr\xc3\xa8dit i actius adjudicats de 562 milions d'euros."